અમદાવાદ: શહેરમાં મોડી રાત્રે લૂંટફાટ અને ઘરફોડ ચોરીના બનાવો વધી રહ્યા છે. ખાસ કરીને પૂર્વ વિસ્તારમાં લૂંટના બનાવો વધ્યા છે. ઓઢવ રિંગરોડ પરથી ટ્રક લઇને પસાર થતા ટ્રકચાલકને રિક્ષામાં આવેલા ત્રણ શખસોએ આંતરી લૂંટ ચલાવી હતી. આ મામલે ઓઢવ પોલીસે ત્રણ આરોપીઓની ધરપકડ કરી છે. જ્યારે નિકોલના ખોડિયારનગરમાં આવેલી સોસાયટીનાં એક મકાનમાંથી ચોરી કરનાર બે શખસોની નિકોલ પોલીસે ધરપકડ કરી છે.